section_heading: Definicija kulturalno osjetljivih predmeta
paragraph_text: Tradicionalni judaizam dijeli ritualne objekte u dvije glavne kategorije: predmete koji su utjelovljenje svetosti te predmete koji imaju određenu ulogu u nekom ritualu ali sami po sebi nisu određeni kao sveti ili posvećeni. U onom trenutku kad više nisu u svojoj religioznoj funkciji te su muzealizirani, samo predmeti prve spomenute kategorije tradicionalno se tretiraju drugačije od uobičajenih predmeta koji čine muzejske zbirke. Kod ovih predmeta nije uobičajeno da ih se daje na konzerviranje-restauriranje. Kod svih drugih predmeta u zbirkama ovakvih ograničenja nema i nisu uobičajena.